**A154.**

|  |  |
| --- | --- |
| *Ferdinand an Margareta.* | *1525 September 14. Tübingen.* |

Fürsprache für Herrn Jehan de Eustzringen, der zur Regierung von Luxemburg kommen will.

Intercession on behalf of Jehan de Eustzringen, who is planning to travel to the government of Luxembourg.

Brüssel. Arch. gén. Papiers de l’État et de l’Aud., vol. 93, Bl. 3. Original. Rückwärts Adresse: A mme, ma bonne tante, mme l’archiducesse d’Austrice, ducesse et contesse de Bourgoingne, regente et gouvernante etc.

Druck: Familienkorrespondenz Bd. 1, Nr. 154, S. 332.

Mme, ma bonne tante, humblement et de bon cueur à vostre bonne grace me recommande. Mme, il y a ung docteur, conseillier au regiment de l’empire à Eslinghen, nommé messr Jehan de Eustzringhen, lequel à cause qu’il est naturel du pays de Luxemburg et qu’il a illecq son patrimoine, desireroit bien avoir placé et retenue de conseilleur au gouvernement dud. Luxemburg, affin de se pouoir illecq honnestement retirer et tousiours continuer au service de l’empereur monsr selon le bon vouloir qu’il a de ce faire. Et pour les bonnes et louables vertuz que sçai estre en sa personne, car pour sa bonne experiance il tient aud. regiment de l’empire place où nom de l’archevesque de Treves, aussi en consideracion des bons et loyaulx services qu’il a faiz et fait journellement à sa mte aud. regiment ai icellui docteur pour singulierement recommandé. Parquoi, mme, vous supplie bien humblement, ayant regard à ce que dessus et à ma contemplacion, le vouloir pourveoir d’estat de conseilleur aud. gouvernement de Luxemburg. Et avec que y pourvoierez de personne idoine et digne de telle ou plus grande recommandacion, à moi ferez tres grant honneur et plaisir dont vous prie en avoir vostre bonne responce. Et sur ce prie nostre seigneur qui mme, ma bonne tante, vous doint bonne vie et longue.

De Tubinghen, ce 14e de septembre ao 25.

Vostrea) bon et humble nepveu Ferdinandus.

a) von vostre an eigenhändig.

Der Name Eustzringgen ist etwas undeutlich geschrieben.